VS002092
Datum: 1997-12-05T01:00:00.000+01:00
datum_sodbe_i_stopnje: 2004-05-18T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 25.000.000,00 SIT (104.323,15 EUR)
opombe: II Ips 443/2007 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Kvalificiran ključavničar.

## Škodni dogodek

Prometna nesreča.

## Poškodba

Odprt spiralni zlom leve stegnenice z več kostnimi odlomki in odprt spiralni zlom telesa leve golenice in mečnice z več kostnimi odlomki. Med zdravljenjem pa so bile postavljene še diagnoze: ponovni zlom leve golenice, obrabne spremembe levega kolena po poškodbi, navznoter in navzven obrnjeno levo stopalo po poškodbi, obrabnostne spremembe zgornjega skočnega sklepa levo po poškodbi in nato stanje po njegovo zatrditvi, stanje po vstavljeni protezi v levo koleno in prikrajšava leve noge.

## Telesne bolečine

8.000.000,00 SIT (33.383,00 EUR) Hude 25 dni, srednje hude 3 mesecev, lahke fizične v stalnem trajanju 1 leta, občasne lahke se še vedno pojavljajo, saj so povezane z napori pri hoji oziroma se pojavljajo že pri vsaki obremenitvi poškodovane okončine s stojo.

#### Hospitalizacija

12x operativni poseg v splošni anesteziji, vsakemu operativnemu posegu je sledila ustrezna hospitalizacija. Zadnji operativni poseg je bil opravljen v letu 2004.

#### Ambulantno zdravljenje

Številni specialistični pregledi pri kirurgu, ortopedu, travmatologu, plastiku, kirurgu, osebnemu zdravniku.

#### Rehabilitacija

Fizioterapija, učenje hoje, 3x večtedensko zdravljenje v zdravilišču.

#### Nevšečnosti med zdravljenjem

Analgetiki, infuzija, zdravila proti strjevanju krvi, več RTG slikanj, nošnja ortopedskih čevljev, trajna uporaba bergel.

## Strah

1.500.000,00 SIT (6.259,00 EUR) Hud primarni strah prve ure po nezgodi do prvega operativnega posega, hud sekundarni strah 14 dni, sekundarni strah srednje stopnje 10 mesecev in lažji sekundarni strah ves čas zdravljenja vse do zaključene rehabilitacije po vstavitvi proteze v levo koleno. Pri oškodovancu se še vedno pojavlja občasna zaskrbljenost lažje stopnje, da se stanje ne bi spet poslabšalo, kar je oškodovanec doživel večkrat tekom zdravljenja.

## Zmanjšanje življenjske aktivnosti

13.000.000,00 SIT (54.248,00 EUR) V sled poškodb ima oškodovanec slabo gibljivo levo koleno z vstavljeno protezo, zgornji skočni sklep je zatrjen in stopalo deformirano, leva spodnja okončina je v prikrajšavi. Zaradi teh poškodb je trajno oviran v svoji osnovni življenjski aktivnosti, saj je neprestano moten pri hoji, daljše hoje ne zmore, nesposoben je za stoječe delo ali delo povezano s hojo, sposoben je le za lahka opravila sede, težave ima pri oblačenju, nositi mora ortopedsko obutev. Težave pa se mu občasno še pojavljajo v obliki bolečin pri obremenitvah, ki so sicer lažje in občasne, vendar motijo pri hoji in stoji. Izboljšanja ni več pričakovati. ZŽA 55%

## Skaženost

2.500.000,00 SIT (10.432,00 EUR) Šepajoča hoja, stanjšana noga, deformirano stopalo in brazgotine na spodnjem delu leve noge ter na desni goleni.

---

ZOR člen 200, 203